Sjekkliste: legger skolen godt til rette for elevrådsarbeidet og elevdemokratiet?

Hva kan man egentlig forvente å medvirke i som elev, tillitsvalgt og elevråd på en skole? En god veileder å titte i og tipse rektor om er denne fra Barneombudet: <https://barneombudet.no/wp-content/uploads/2015/08/Medvirkningshefte.pdf>.

Kort fortalt har elever rett til å bli hørt i saker som angår dem, inkludert planlegging, gjennomføring og vurdering av egen undervisning. Voksne har plikt til å ta elevenes synspunkter på alvor. Det slås fast i FNs konvensjon om barnets rettigheter, opplæringsloven, prinsipper for opplæringen og læreplanens generelle del.

Nedenfor er en oversikt over aktuelle tema du som elev’/elevråd kan etterspørre å medvirke i. Listen er ingen fasit og heller ikke uttømmende, det betyr at du og dine medelever gjerne må legge til flere punkter dere tenker er relevante for deres skolehverdag.

Bruk listen som utgangspunkt for diskusjon i klassens time, elevrådet eller med ledelsen på skolen.

* **Psykososialt skolemiljø** (alt fra arbeid med fadderuker/elevguide, kantina (som sosial arena, ikke priser på mat nødvendigvis), skoleturer og arrangement, handlingsplan for godt skolemiljø, involvering i MOT/Dembra/Drømmeskolen/VIP makkerskap)
* **Vurderingspraksis i fag eller prosjekt** (altså hvordan elevene skal vise hva de kan i ulike fag, f.eks gruppearbeid, fremføringer individuelt eller i gruppe, muntlige diskusjoner eller høringer, prøver, innlevering etc.)
* **Fagfornyelsen**
* **Fysisk skole- og læringsmiljø**
* **Skolens ordens- og adferdsregler**
* **Felles klasseregler eller trinnregler**
* **Russefeiring**
* **Planlegging og gjennomføring av aktivitetsdager**
* **Gjennomgang av elevundersøkelsen**
* **Forebyggende tiltak basert på resultat i elevundersøkelsen**
* **Initiativ knyttet til miljø og bærekraft**
1. Hvilke møter og arenaer blir tillitsvalgte og elevrådsstyret ved din skole invitert med på?
* **Egne møter med rektor**, evt at rektor kommer regelmessig på elevrådsmøter
* **Klasselærerråd/-møter**
* **Klassens time** (også kalt basistime, kontaktlærertime)
* **Trinnmøter eller avdelingsmøter**
* **Arbeidsgrupper, planleggingsmøter** eller andre møter på skolen?
1. Hvilken støtte og hjelp får du som tillitselev og/eller elevrådsstyremedlem?
* **Veiledning** på rolla som tilltisvalgt/styremedlem
* **Opplæring** i ulike oppgaver som tillitsvalgt/styremedlem
* **Elevrådsskolering** av elev- og lærlingombudet
* **Skolering av elevrådsstyret** av elev- og lærlingombudet
* **Mulighet til å være med i møter med ansatte på skolen**
* **God informasjon** om hva som skjer på skolen
* **Orientering om hva som skjer i saker** elevrådset har meldt inn
* **Støtte og gode råd**
* **Inspirasjon og forslag**
* **Hjelp med praktiske gjøremål** som å booke rom, lage regnskap, bestille mat
* **Informasjon om EO** (elevorganisasjonen) og andre samarbeidsparter som ungdomsråd i kommunene og ungdommens fylkesting